CELEX: 62013TN0157
Language: lt
Date: 2013-03-15 00:00:00
Title: Byla T-157/13: 2013 m. kovo 15 d. pareikštas ieškinys byloje Sorinet Commercial Trust Bankers prieš Tarybą

25.5.2013   
            
            
               LT
            
            
               Europos Sąjungos oficialusis leidinys
            
            
               C 147/23
            
         2013 m. kovo 15 d. pareikštas ieškinys byloje Sorinet Commercial Trust Bankers prieš Tarybą
   
   (Byla T-157/13)
   2013/C 147/42
   Proceso kalba: anglų
   
      Šalys
   
   
      Ieškovė: Sorinet Commercial Trust Bankers Ltd (Kišas, Iranas), atstovaujama advokatų L. Defalque ir C. Malherbe
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2012 m. gruodžio 21 d. Tarybos sprendimo 2012/829/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, priedo I.I.12 straipsnį „Subjektai“,
            
         
               —
            
            
               panaikinti 2012 m. gruodžio 21 d. Tarybos įgyvendinimo reglamento (ES) Nr. 1264/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui, priedo I.I.12 straipsnį „Subjektai“ ir
            
         
               —
            
            
               priteisti iš Tarybos su šiuo ieškiniu susijusias ieškovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas, susijęs su tuo, kad Taryba esą nesilaikė pareigos motyvuoti. Ginčijamo sprendimo motyvai ir rezoliucinė dalis yra neaiškūs ir bendro pobūdžio, juose nenurodomos konkrečios ir realios priežastys, dėl kurių naudodamasi savo didele diskrecija Taryba priėjo prie išvados, kad ieškovei turi būti taikomos ginčijamos ribojamosios priemonės.
            
         
               2.
            
            
               Antrasis ieškinio pagrindas susijęs su tuo, kad Taryba esą pažeidė ieškovės teisę į gynybą, teisę į teisingą bylos nagrinėjimą ir teisę į veiksmingą teisminę apsaugą. Ieškovė nebuvo informuota ir jai nebuvo pranešta apie galimus įrodymus prieš ją, kurie pateisintų jai nenaudingą priemonę. Taryba ieškovei nesuteikė galimybės susipažinti su savo byla ir nepateikė prašomų dokumentų (įskaitant tikslią ir personalizuotą informaciją, pateisinančią ginčijamas ribojamąsias priemones), taip pat neatskleidė galimų įrodymų prieš ją. Taryba neišklausė ieškovės, nors ši aiškiai to prašė. Dėl minėto ieškovės teisės į gynybą pažeidimo — būtent ieškovės neinformavimo apie įrodymus prieš ją — buvo pažeista ieškovės teisė į veiksmingą teisminę apsaugą.
            
         
               3.
            
            
               Trečiasis ieškinio pagrindas susijęs su tuo, kad Taryba esą padarė akivaizdžią vertinimo klaidą, kai ieškovės atžvilgiu priėmė ribojamąsias priemones. Motyvai, kuriais Taryba rėmėsi ieškovės atžvilgiu, nėra pakankami. Be to, Taryba nepateikė įrodymų ar informacijos, patvirtinančių motyvus, kuriais ji rėmėsi siekdama pateisinti ginčijamas ribojamąsias priemones, kurios grindžiamos vien įtarimais.
            
         
               4.
            
            
               Ketvirtasis ieškinio pagrindas susijęs su tuo, kad ginčijamos ribojamosios priemonės esą yra niekinės ir neteisėtos dėl Tarybos prieš priimant šias priemones padarytų vertinimo klaidų. Taryba tinkamai neįvertino bylos aplinkybių, bet apsiribojo UNSC rekomendacijų laikymusi ir priėmė valstybių narių pateiktus pasiūlymus.